Tyler, the Creator

Ο Τάιλερ Γκρέγκορι Οκόνμα (αγγλ. Tyler Gregory Okonma, γενν. 6 Μαρτίου 1991), γνωστός επαγγελματικά ως Tyler, the Creator είναι Αμερικανός ράπερ, τραγουδιστής, τραγουδοποιός, παραγωγός, δημιουργός μουσικών βίντεο και σχεδιαστής μόδας. Caramanica, Jon (May 4, 2011). "Tyler, The Creator, of Odd Future and 'Goblin'", The New York Times    Έγινε διάσημος ως συνιδρυτής και ηγέτης του εναλλακτικού hip hop γκρουπ Odd Future,  αλλα γνώρισε ακόμα μεγαλύτερη επιτυχία ως σόλο καλλιτέχνης, έχοντας κυκλοφορήσει ένα mixtape και πέντε album. Έχει δουλέψει ως παραγωγός, σκηνοθέτης μουσικών βίντεο και graphic designer για τα cover του σε σχεδόν κάθε του μουσικό έργο. Τα πιο αναγνωρισμένα του άλμπουμ είναι τα Flower Boy (2017) και IGOR (2019). Επιπλέον, έχει ιδρύσει τις εταιρείες ενδυμάτων Golf Wang και GOLF le FLEUR*, για τις οποίες σχεδιάζει όλα τα προϊόντα, τα οποία επεκτείνονται και πέραν του χώρου της ένδυσης. Επίσης, είναι ιδρυτής και συντονιστής του ετήσιου φεστιβάλ μουσικής Camp Flog Gnaw, δημιουργός του Streaming service Golf Media (το οποίο τερματίστηκε το 2018), ενώ πρωταγωνίστησε στην κωμική σειρά Loiter Squad (2012-2014). 

Ο Okonma γεννήθηκε και μεγάλωσε στην περιοχή του Λος Άντζελες, χωρίς να έχει ποτέ γνωρίσει τον Νιγηριανής καταγωγής πατέρα του. Από μικρή ηλικία ανέπτυξε ενδιαφέρον για την μουσική, και στην ηλικία των 14 χρονών έμαθε να παίζει πιάνο. Είναι αυτοδίδακτος. Το 2007, σε ηλικία 16 χρονών, ίδρυσε μαζί με φίλους του το hip hop συγκρότημα Odd Future. Το 1ο τους project, το mixtape The Odd Future Tape κυκλοφόρησε το 2008, ενώ το πρώτο -και μοναδικό- σόλο mixtape του Okonma, ονομαζόμενο Bastard, κυκλοφόρησε το 2009 (ο ίδιος το αποκαλεί ως το 1ο του album και όχι mixtape). Ο Tyler και οι Odd Future έγιναν ευρέως γνωστοί το 2011, όταν κυκλοφόρησε το σοκαριστικό και αμφιλεγόμενο video clip για το νέο single του Tyler, Yonkers. Το Yonkers παραμένει το πιο προβεβλημένο τραγούδι του Okonma στο YouTube και του χάρισε το βραβείο MTV για “Καλύτερο Νέο Καλλιτέχνη”. Το 1ο album του Tyler, Goblin, κυκλοφόρησε το 2011, με σχετική επιτυχία (κάνοντας το ντεμπούτο του στο #5 του Billboard 200), ενώ το μόνο κανονικό studio album των Odd Future, The OF Tape Vol. 2, κυκλοφόρησε το 2012. Ο προκλητικός και επιθετικός χαρακτήρας τον οποίο ο Tyler πρόβαλε ως αρχηγός των Odd Future, οδήγησε σε κριτικούς να ισχυρίζονται πως η μουσική του ανήκει στην κατηγορία του horrorcore (κάτι που ο ίδιος αρνήθηκε), ενώ οι προσβλητικοί του στίχοι οδήγησαν στις κυβερνήσεις του Ηνωμένου Βασιλείου,  της Αυστραλίας  και της Νέας Ζηλανδίας  να απαγορεύσουν την είσοδο του στις αντίστοιχες χώρες. Οι Odd Future συγκέντρωσαν ένα cult κοινό και έχουν περιγραφτεί ως ένα πολιτιστικό φαινόμενο, αλλά η ομάδα έχει υπάρξει ανενεργή και ανεπίσημα διαλυμένη από το 2014. Άλλα μέλη των Odd Future και φίλοι του Tyler που γνώρισαν μεγάλη επιτυχία ως σόλο καλλιτέχνες είναι ο Frank Ocean, o Earl Sweatshirt και το συγκρότημα The Internet. 

To 2013 κυκλοφόρησε το 2ο album του Tyler, το Wolf, το οποίο συγκέντρωσε θετικές κριτικές και έκανε το ντεμπούτο του στο νούμερο #3 του Billboard 200. Το Wolf, πρόκειται για ένα concept album που αφηγείται την ιστορία τριών παιδιών σε μια κατασκήνωση, και θα συνοδευόταν από μιαν ομώνυμη ταινία, σκηνοθετημένη από τον ίδιο τον Okonma, ωστόσο η ταινία δεν κυκλοφόρησε ποτέ. Το 3ο album του Tyler, Cherry Bomb, κυκλοφόρησε το 2015, κάνοντας το ντεμπούτο του στο νούμερο #4 στο Billboard 200 . Το Cherry Bomb, σε αντίθεση με τα προηγούμενα του άλμπουμ, δεν εξέφραζε τις προσωπικές εμπειρίες του ίδιου, αλλά παρουσίαζε μια πληθώρα διαφορετικών μουσικών στυλ. Αν και ο Okonma το αποκάλεσε το καλύτερο του έργο, το άλμπουμ έλαβε μιαν αρχικά πολωμένη υποδοχή, ωστόσο αργότερα έλαβε αρκετή επανεκτίμηση. 

Το 2017, κυκλοφόρησε το 4ο album του, Flower Boy, το οποίο έλαβε διθυραμβική ανταπόκριση, και συχνά αποκαλείται ως το καλύτερο του έργο. Έκανε το ντεμπούτο του στο νούμερο #2 στο Billboard 200 και ήταν υποψήφιο στην κατηγορία “Καλύτερου Rap Album” στα 60α βραβεία Grammy. Το Flower Boy ήταν ένα ακόμα ενδοσκοπικό concept album, στο οποίο ο Tyler πραγματευόταν ζητήματα, όπως η μοναξιά και η σεξουαλικότητά του. Αν και ο ίδιος ποτέ δεν ανακοίνωσε απευθείας ότι είναι αμφιφυλόφιλος, το Flower Boy περιέχει πολλές αναφορές στην έλξη προς άτομα του ίδιου φύλου, κάτι το οποίο προκάλεσε πολλές αντιδράσεις, καθώς ο ίδιος είχε κατηγορηθεί για ομοφοβία κατά την πρώιμη περίοδο της καριέρας του.  

To 2018, o Okonma βοήθησε στην σύνθεση της μουσικής για την ταινία The Grinch και κυκλοφόρησε το 10-λεπτο EP, Music Inspired by Illumination & Dr. Seuss' The Grinch, μια σειρά χριστουγεννιάτικων τραγουδιών εμπνευσμένα από την ταινία. To 5ο album του, IGOR, κυκλοφόρησε τον Μάιο του 2019 και έκανε το ντεμπούτο του στο νούμερο #1 του Billboard 200 -καθιστώντας το πρώτο άλμπουμ του Okonma που έγινε νούμερο 1 στις ΗΠΑ- , λαμβάνοντας ευρεία αναγνώριση. Το album πραγματεύεται ένα ερωτικό τρίγωνο ανάμεσα στον ίδιο τον Tyler, τον ερωτικό του σύντροφο και την πρώην σύντροφο του συντρόφου του. Στο άλμπουμ, ο Tyler δημιουργεί το alter ego του, με όνομα “Igor”, κι εστιάζει σε θέματα όπως μια προβληματική σχέση και ένας δύσκολος χωρισμός. Το album, μετά από εξαιρετικά θετικές κριτικές, απέσπασε βραβείο Grammy στη κατηγορία “Καλύτερο Rap Album”. 

Τον Ιούνιο του 2021, κυκλοφόρησε το 6ο του album με τίτλο “CALL ME IF YOU GET LOST” από την Columbia Records, με συμμετοχές από αρκετά γνωστά ονόματα του αμερικανικού hip hip, όπως ο Lil Uzi Vert και ο Pharrell Williams. Το album απέσπασε γενικά καλές κριτικές και προτάθηκε και για βραβείο Grammy στην κατηγορία “Καλύτερου Rap Album”. Ο Tyler το κέρδισε και αυτό, καθιστώντας το το τρίτο βραβείο Grammy της καριέρας του. 

Τον Οκτώβριο του 2024, κυκλοφόρησε το 7ο album του Okonma, με τίτλο CHROMACOPIA. 

 Παραπομπές 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί σχεδιαστές μόδας
Κατηγορία:Αμερικανοί άθεοι